El Club de Gimnàstica Rítmica l’Almara de Burjassot realitza una gran actuació en el Campionat Provincial Individual Base
2025-07-24

No hi ha competició en què hi participen i no obtinguen grans resultats esportius. Les xiques del Club de Gimnàstica Rítmica l’Almara de Burjassot han tornat a pujar al més alt del calaix en el Campionat Provincial Individual Base celebrat fa uns dies en la localitat d’Almussafes.

Per part del club burjassoter han participat en el mateix, en les diferents categories, Blanca Rodríguez, Elia Savikayv, Itziar Pastor, Lucía Ibáñez, Patricia Cabrera i Luchy Salvador.

Blanca Rodríguez i Elia Savikayv s’han alçat amb el títol de Campiona Provincial en categoria pre benjamí i categoria benjamí, respectivament. Per la seua banda, Luchy Salvador ha fet el propi en categoria cadet.

Grans èxits i recompenses per a aquestes joves gimnastes que dia a dia entrenen i treballen dur per a estar en el més alt en cada competició en la qual hi participen.